**Zártkerti Program 2019**

Az Agrárminisztérium 2019. évi a zártkerti besorolású földrészek mezőgazdasági hasznosítását segítő, infrastrukturális hátterét biztosító fejlesztések támogatására kiírt pályázati felhívására Zalakaros Város Önkormányzata pályázatot nyújtott be és nyert el.

Projekt címe: **„Zalakaros zártkerti besorolású területének infrastrukturális fejlesztése”**

A kötelezettségvállalás dokumentumának száma: **2534-8/2019/HERMAN**

A megítélt támogatás összege: **9 999 999 Ft.**

Támogatás intenzitása: **100 %**

Önerő nagysága: **559 721 Ft.**

A projekt megvalósítási helyszínei: **Zalakaros, Alsóhegyi út 2218/2; 2233/3, 2232/2, 2233/1, 2234/1, 2235/5; Zalakaros 2105/1**

Projekt magvalósításának időszaka: **2019.11.29-2020.05.14.**

A projekt keretében a zártkertek megközelíthetőségének javítása érdekében az önkormányzat tulajdonában lévő utak felújítása, új útburkolat kiépítése, vízelvezetés megoldása valósult meg Zalakaros, Alsóhegyi út 0+250-0+453km szelvény között a 2218/2; 2233/3, 2232/2, 2233/1, 2234/1, 2235/5 hrsz-kon, mintegy 203 fm-en. A projekt eredményeképpen összesen 22 db kiskert, közel 3,48 ha földterület elérhetősége javult, a termésbiztonság nőtt. Csökkent az elhagyott területek száma, tájhoz alkalmazkodó fajok fenntartása biztosítva van, műveléshez kapcsolódó tapasztalati tudás sem vész el, gazdálkodás ösztönzés valósul meg, a vidék népesség megtartó ereje nőtt. A projekt keretében továbbá az önkormányzati tulajdonban lévő 2105/1 hrsz-ú zártkerti ingatlanon 48 db őshonos almafát ültettünk. A tervek szerint a gyümölcs a helyi közétkeztetésben kerül felhasználásra, ezáltal helyi, megbízható minőségű, friss, egészségesebb alapanyag kerül a konyhára.